கேள்வி: பூட்டான் ஒளிபரப்பு சேவை பற்றி விளக்கவும்.
பதில்: பூட்டான் ஒளிபரப்பு சேவை (ஆங்கிலம்:Bhutan Broadcasting Service) என்பது பூட்டான் அரசுக்கு சொந்தமான வானொலி மற்றும் தொலைக்காட்சி சேவையாகும். இது ஒரு பொது சேவை நிறுவனமாகும். இது பூட்டன் அரசின் நிதியால் நிர்வகிக்கப்படுகிறது மற்றும் வானொலி மற்றும் தொலைக்காட்சி இரண்டையும் இராச்சியத்திற்கு வழங்கும் ஒரே சேவை நிறுவனமாகும். மேலும் இது பூட்டானிய எல்லைக்குள் இருந்து ஒளிபரப்பப்படும் ஒரே தொலைக்காட்சி சேவை நிறுவனமாகும். தொலைதொடர்பு பயன்பாடு தற்போது 2006 இன் தகவல், தகவல் தொடர்பு மற்றும் ஊடகச் சட்டம் மூலம் நிர்வகிக்கப்படுகிறது
கேள்வி: பூட்டான் ஒளிபரப்பு சேவை - வரலாறு பற்றி தகவல் சொல்.
பதில்: பல ஆண்டுகளாக, பூட்டானுக்கு நவீன தொலைத்தொடர்பு வசதி இல்லை. பூட்டானின் தேசிய இளைஞர் சங்கம் ஒவ்வொரு ஞாயிற்றுக்கிழமையும் அரை மணி நேரம் செய்தி மற்றும் இசையை வானொலி ஒலிபரப்பத் தொடங்கியபோது, முதல் வானொலி ஒளிபரப்பு 1973 நவம்பரில் தொடங்கியது.Logan, Stephen (2008). ''Asian communication handbook 2008.'' AMIC. p. 134. இந்த அலைவரிசை முதலில் திம்பு உள்ள உள்ளூர் தந்தி அலுவலகத்தில் இருந்து ஒரு வாடகை கட்டிடத்திலிருந்து தொடங்கப்பட்டது. 1979 ஆம் ஆண்டில் அரசாங்கம் இதை கையகப்படுத்தியது.Sterling, Christopher (2004). ''The Museum of Broadcast Communications encyclopedia of radio.'' Fitzroy Dearborn. p. 104. பின்னர், 1986 ஆம் ஆண்டில் இதற்கு பூட்டான் ஒளிபரப்பு சேவை என பெயரிட்டது.Drost, Harry (1991). ''The World's news media: a comprehensive reference guide.'' Longman. p. 53. வானொலி திட்டமிடல் விரிவாக்கம் மற்றும் 1991 இல் நிகழும் நவீன ஒளிபரப்பு வசதியை நிர்மாணித்தல் என்பது இதன் நோக்கமாகும். நீண்ட காலமாக, தொலைக்காட்சியை தடை செய்த உலகின் ஒரே நாடு பூட்டான் ஆகும்.[http://news.bbc.co.uk/1/hi/world/south_asia/328850.stm Bhutan to enter TV age]. BBC News. April 26, 1999. இறுதியாக இதன் ஒளிபரப்பு ஜூன் 2, 1999 அன்று இரவு, ஜிக்மே சிங்கே வாங்சுக் வெள்ளி விழா நிகழ்ச்சியை ஒளிபரப்பிலிருந்து ஆரம்பமானது.
கேள்வி: பூட்டான் ஒளிபரப்பு சேவை - பூட்டானில் தொலைக்காட்சி பற்றி விளக்கவும்.
பதில்: பூட்டானில் முதல் தொலைக்காட்சி நிலையம் பூட்டான் ஒளிபரப்பு சேவை என்பதாகும். இதில் செய்திகள், ஆவணப்படங்கள் மற்றும் பொழுதுபோக்கு நிகழ்ச்சிகள் முதலில் வாரத்தில் ஏழு நாட்களும் மாலை 7 மணி முதல் இரவு 7 மணி வரை ஒளிபரப்பப்பட்டன, பின்னர் டிசம்பர் 2004 இல் நான்கு மணி நேரம் என (மாலை 6 மணி முதல் இரவு 10 மணி வரை) விரிவாக்கப்பட்டன. திம்பு மட்டும் இருந்த இந்தத் தொலைக்காட்சி சேவை பிப்ரவரி 2006 இல் செயற்கைக்கோள் வழியாக முழு நாட்டிற்கும் பரவியது. இது நாடு முழுவதும் 31 தொலைக்காட்சி நிலையங்களை கொண்டு இயக்குகிறது.